text: Aðalfundafrágreiðing og ársfrágreiðing fyri 2021
  Ársfrágreiðing 2019 frá forkvinnuni í ADHD-felagnum.
text: #000000
text: Nýggj og størri nevnd í ADHD-felagnum 💙
text: #000002
text: Leygardagin 23. mei hevði ADHD-felagið ársaðalfund í MEGD-húsinum á Íslandsvegnum. Stóra tilgongdin í limaskaranum sást aftur, tí nógv fólk varð møtt, tað var so at siga fult hús! Ótrúliga deiligt at síggja!
text: #000003
text: ÁrsfrágreiðingÁ fundinum helt forkvinnan, Bjørg Dam formannsrøðu um eitt sera aktivt og spennandi ár, har nevndin legði út við herferðini “viðurkenning”, hvørs endamál var at gera ADHD/ADD meira kent millum foreldur, fólk, politikarar og fakfólk, soleiðis at lættari er at tosa um tað, so tey við ADHD fáa ta neyðugu hjálpina. Eitt stórt megnartak varð tikið fyri ADHD, tá ADHD Megnartak ráðstevnan var fyri fullum sali í Norðurlandahúsinum í august.
text: #000004
text: Felagið hevur fingið eina nýggja heimasíðu og eina talgilda limaskipan, ið ger tað lættari at gerast limur. ADHD Rundferðir hava verið fyri fullsettum salum í Sørvági og á Oyrabakka. Næsta Rundferðin verður í Klaksvík, tá koronatilmælini loyva tí. Í desember fingu vit stóra adventsgávu á kr. 50.000 frá BETRI, og tað takka vit av øllum hjartanum fyri.
text: #000005
text: Fullteknað faklig ráðstevna var í januar við heitinum ADHD og arbeiðsmarknaðurin, har undirtema var “Hvussu kunna vit tryggja eitt gott og langt arbeiðslív”. Yvirlýsingin varð gjørd og kann síggjast á adhd.fo.
text: #000006
text: Og tað var eisini í januar, at felagið fekk eina skrivstovu í MEGD-húsinum. Eisini sendu vit fyri fyrstu ferð tvey ung, Báru og Asger til Finnlands at umboða felagið í stórari norðurlendskari ráðstevnu, sum Norðurlandaráðið skipaði fyri.
text: #000007
text: Í mars byrjaðu 4 sjálvhjálparbólkar fyri ávikavíst vaksnum, børnum, foreldrum at børnum og foreldrum at ungum. Hettar er eitt stórt og týdningarmikið fet fyri felagið. Felagið er komið í samstarv við ADHD feløgini í norðanlondunum og skuldi eftir ætlan luttikið á árliga fundinum nú í mei. Fundurin er tó útsettur til í november.
text: #000008
text: Í summar varð meira peningur settur av til útgreining av vaksnum og stór varð gleðin, tá vit frættu, at ein ADHD klinikk verður sett á stovn. Vit bíða spent eftir degnum hon letur upp og vóna, at øll tey, ið eru útgreinaði privat, verða innslúsaði í okkara heilsuverk sum skjótast. Vit fegnast eisini um, at vælferðarlógin er samtykt. Í fólkaskúlanum er lítil framgongd. Lærarar rópa neyðarróp, tí teir hava ikki førleikar og umstøður at undirvísa børnum við ADHD.
text: #000009
text: Vit harmast sera nógv um, at tað frættist at Føroya stórsta og glæsiligasta fólkaskúlaverkætlan, Skúlin á Fløtum, hevur ongar serflokkar ella pláss til at fáa serflokkar. Hettar er ein skandala, tí eftir okkara tykki eiga allir skúlar yvir 200 børn at hava serflokkar.
text: #000010
text: Gentur og ADHDAftanná formliga fundarskránna, hevði sjúkrarøktarfrøðingurin Oddbjørg Johansen eina sera áhugaverda framløgu, um at arbeiða við ungum við sálarligum avbjóðingum á bú- og viðgerðarstovninum í Stoffalág.
text: #000012
text: Á aðalfundinum skuldi nýggir limir veljast í nevndina. Fráfararandi limirnir vóru Maibritt Hansen, Eyđvør Gudmundsson, Sunrid Rasmussen og Hans Hilmarson Hansen. Vit takka fyri teirra megnar arbeiði og eru sera fegin um, at tey bjóða seg fram at hjálpa til í framtíðini.
text: #000014
text: Á fundinum varð avgjørt at seta talið á nevndarlimum upp, fyri at fáa meira arbeiðskraft, royndir og vitan í nevndina, og fyri at røkka longur út.Nevndarlimatalið fór úr fýra upp í seks umframt 2 tiltakslimir. Tað vil siga, at fýra nýggir limir vórðu valdir í nevndina og tveir tiltakslimir.Á fyrsta nevndarfundinum skipaði nevndin seg soleiðis:
text: #000015